Adamantius

Adamantius (Graece: Ἀδαμάντιος) fuit medicus Hebraicus Alexandrinus, cui nomen Iatrosophista  (Latine: "professor medicinae") ascitum est. Socrates Scholasticus, Hist. Eccles. vii. 13 Inter Hebraeos a patriarcha Cyrillo Alexandrino anno 415 ex urbe Alexandria expulsos putatur fuisse. Illinc Constantinopolim profectum ibidemque ab archiepiscopo Constantinopolitano Attico baptizatum esse fertur. Denique ad urbem Alexandriam reversum esse videtur. Socrates, l.c.

Adamantius tractatum Physiognomonica (Graece: ) nuncupatum duobus in libris conscripsisse fertur. Quos libros magna ex parte ab opere veteriore Polemonis sumptos Constantio cuidam dedicavit. Quem Fabricius profecto esse illum Constantium III, coimperatorem Honorii , qui Gallam Placidiam filiam Theodosii Magni in matrimonium duxit. Fabricius, Johann Albert, Biblioth. Graeca, vol. ii. p. 171, xiii. 34, ed. vet. Adamantii operis anno 1540 Lutetiis primum divulgati complura praecepta etiam Oribasius et Aetius tradiderunt.

Adamantii alterius operis  (Latine: De Ventis) mentionem facit scholiastes in Hesiodum. Excerptum quidem huius operis Aetius Amidenus tradidit.Aëtius Amidenus. tetrab. i. serm. 3, c. 163 Primum divulgatum est anno 1864 a Valentino Rose.

 Notae 

 Bibliographia 


 Nexus externi 
 Adamantii Physiognomonica: BNF MS. Grec 1943 f. 119r sqq. Catalogus et series imaginum

Categoria:Medici Graeci antiqui
Categoria:Scriptores Aegypti Graecoromani
Categoria:Iudaei